Putini otsus kandideerida Ühtse Venemaa nimekirjas duuma valimistel ning saada 2008. aasta kevadel Venemaa valitsuse juhiks on pälvinud mitmete mõjukates läänemaistes ajalehtede tähelepanu, mis prognoosivad edasist asjade kulgu.    Mõjuka briti ajalehe The Times'i hinnangul lahendab see Kremli ees seisva "järeltulija probleemi". Praegu Putini täidetavale kohale võib asuda nõrk figuur, samal ajal, kui Putin ise jätkab Venemaa juhtimist tugeva peaministrina. Väljaande hinnangul on praegu suurimad šansid Putini järglaseks saamisel peaminister Viktor Zubkovil, kelle kasuks räägib soliidne vanus (66) ning  ustavus praegusele riigipeale. "Igasugune ootamatu haigus võib sundida teda presidendi kohalt lahkuma, mis võimaldaks Putinil ennetähtaegsete valimiste tulemusena Kremlisse tagasi pöörduda," lisab The Times.